ΓΡΑΠΤΗ ΕΡΩΤΗΣΗ E-1307/02

υποβολή: Mihail Papayannakis (GUE/NGL) προς την Επιτροπή

(7 Μαΐου 2002)

Θέμα: Εγκατάσταση δεξαμενών αποθήκευσης καυσίμων πάνω στη λιμνοθάλασσα της Βάσοβας

Στη λιμνοθάλασσα της Βάσοβας του νομού Καβάλας, πρόκειται να εγκατασταθούν 48 δεξαμενές αποθήκευσης και διακίνησης πετρελαιοειδών. Η προσθήκη των νέων αποθηκών στιςπάρχουσες 16 δημιουργεί μια νέα πηγή ρύπανσης για τον πληθυσμό και το οικοσύστημα, η οποία θα επιβαρύνει το Νομό Καβάλας με μόνιμες και περιοδικές εκπομπές αρωματικώνδρογονανθράκων από τις δεξαμενές και την εκφόρτωση δεξαμενοπλοίων καθώς και αναπόφευκτες διαρροές πετρελαιοειδών στο έδαφος και τη θάλασσα. Η συσσώρευση δε αποθηκών καυσίμων σε περιορισμένο χώρο καθώς και οιποθαλάσσιες σωληνώσεις και τα αγκυροβόλια, με συνακόλουθη τη συμφόρηση δεξαμενοπλοίων στην περιοχή, αυξάνουν την πιθανότητα ατυχήματος. Η ψύξη, εξάλλου, του προτεινόμενου θερμοηλεκτρικού σταθμού 440 MW φυσικού αερίου θα προκαλέσει λόγω του μεγέθους της μονάδας σημαντική θερμική ρύπανση σε αέρα και θάλασσα.

Δεδομένου ότι

- ο προτεινόμενος χώρος επέκτασης των εγκαταστάσεων (λιμνοθάλασσα της Βάσοβας) συνορεύει με προστατευόμενο από τη συνθήκη Ramsarδροβιότοπο και με Εθνικό Πάρκο της περιοχής,

- οι ήδηπάρχουσες αποθήκες καυσίμων βρίσκονται πλησίον συχνά αναφλεγόμενου σκουπιδότοπου,

- η οδηγία της ΕΕ, Seveso II, η οποία αποτελεί νόμο του κράτους (ΚΥΑ 5697/509 άρθρο 12), ζητά από τις αρμόδιες αρχές να μεριμνούν ώστε στο χωροταξικό σχεδιασμό να λαμβάνονταιπόψη οι στόχοι πρόληψης μεγάλων ατυχημάτων και περιορισμού των συνεπειών τους κατά την κατάρτιση των σχεδίων χρήσεων της γης,

- παραβιάζεται η σύμβαση της Βαρκελώνης, της οποίας η Ελλάδα είναι συμβαλλόμενο μέρος, και ιδίως του Πρωτοκόλου που αφορά την προστασία της Μεσογείου Θαλάσσης από τη ρύπανση που προέρχεται από χερσαίες πηγές,

- σύμφωνα με τη μελέτη του ΤΕΕ Ανατολικής Μακεδονίας τα μικρά ή μεγάλα ατυχήματα είναι στατιστικά βέβαια, αναπόφευκτα και μη αντιστρέψιμα,

- ο κόλπος της Καβάλας σύμφωνα με στοιχεία του Αλιευτικού Ινστιτούτου στην Πέραμο, είναι περιβαλλοντικά υπερφορτωμένος,

- με την εγκατάσταση των δεξαμενών στη συγκεκριμένη περιοχή πλήττεται ο τουρισμός και μια σειρά επαγγελμάτων που έχουν άμεση εξάρτηση από αυτόν και τη θάλασσα,

Θα μπορούσε η Επιτροπή να με ενημερώσει αν έχει προηγηθεί εκπόνηση μελέτης για τις περιβαλλοντικές επιπτώσεις στην περιοχή, εάν έχει γίνει μελέτη επικινδυνότητας για τη διακίνηση των πετρελαιοειδών, και κατά πόσο η επενδυτική δραστηριότητα στο Ν. Καβάλας (υποθαλάσσια γεωλογική αποθήκη 500 εκατ. Nm3 φυσικού αερίου, σταθμός συμπαραγωγής ηλεκτρισμού και θερμότητας τουλάχιστον 75 MW, επισκευαστήριο πλοίων, μονάδα τσιμέντου πάνω ακριβώς στη λιμνοθάλασσα της Βάσοβας κ.ά.) συνάδει με το κοινοτικό περιβαλλοντικό δίκαιο· Θα μπορούσε η Επιτροπή να παρέμβει στις αρμόδιες ελληνικές αρχές, στο πλαίσιο των αρμοδιοτήτων της, ώστε ναπάρξει μια ορθολογική διαχείριση της προστατευόμενης περιοχής·

Απάντηση της κας Wallstrm εξ ονόματος της Επιτροπής

(19 Ιουνίου 2002)

Η λιμνοθάλασσα της Βάσοβας αποτελεί τμήμα του τόπου Δέλτα του Νέστου και λιμνοθάλασσες της Κεραμωτής που έχει προταθεί από την Ελλάδαπό τον κωδικό GR 1150010, ως τόπος κοινοτικού ενδιαφέροντος δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 σχετικά με την διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1).

Ενόψει της ένταξης του εν λόγω τόπου στο ευρωπαϊκό οικολογικό δίκτυο Natura 2000, οι ελληνικές αρχές οφείλουν να μεριμνούν ώστε οι εκεί αναλαμβανόμενες δραστηριότητες να μην επιφέρουν τηνποβάθμιση του τόπου, σύμφωνα με τις διατάξεις του άρθρου 6 της οδηγίας Ενδιαιτήματα (Οικότοποι).

Εκτός από την οδηγία 92/43/ΕΟΚ, αξίζει να σημειωθεί ότι τα καταγγελλόμενα από το Αξιότιμο Μέλος του Κοινοβουλίου ενδέχεται να συνιστούν, επίσης, παράβαση της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(3), καθώς και της οδηγίας 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(4).

Βάσει των όσων καταγγέλλει το Αξιότιμο Μέλος του Κοινοβουλίου, η Ευρωπαϊκή Επιτροπή θα διεξαγάγει έρευνες προκειμένου να εξακριβώσει την ενδεχόμενη ύπαρξη ασυμβατότητας με τις προαναφερθείσες κοινοτικές διατάξεις και, εάν χρειασθεί, θα λάβει τα μέτρα τα αναγκαία για την τήρηση του περιβαλλοντικού κοινοτικού δικαίου.

Εκ παραλλήλου, η Επιτροπή καλεί το Αξιότιμο Μέλος του Κοινοβουλίου να της διαβιβάσει όλες τις πληροφορίες που διαθέτει, προκειμένου να διευκολυνθούν οι σχετικές έρευνες.

(1) ΕΕ L 206 της 22.7.1992.

(2) ΕΕ L 175 της 5.7.1985.

(3) ΕΕ L 73 της 14.3.1997.

(4) ΕΕ L 10 της 14.1.1997.